Likumprojekts

**Grozījumi Alternatīvo ieguldījumu fondu un to pārvaldnieku likumā**

Izdarīt Alternatīvo ieguldījumu fondu un to pārvaldnieku likumā (Latvijas Vēstnesis, 2014, 192.nr.) šādus grozījumus:

**1.** Izteikt 1.panta divdesmito punktu šādā redakcijā:

“20) pārvaldnieka uzņēmēja dalībvalsts — dalībvalsts, kurā dalībvalsts pārvaldnieks pārvalda dalībvalsts fondu un izplata dalībvalsts vai ārvalsts fonda ieguldījumu daļas, taču šī valsts nav pārvaldnieka izcelsmes dalībvalsts, vai arī dalībvalsts, kurā dalībvalsts pārvaldnieks sniedz šā likuma 5.panta septītajā un astotajā daļā minētos pakalpojumus, bet šī valsts nav pārvaldnieka izcelsmes dalībvalsts;”.

**2.** 5.pantā:

papildināt panta sesto daļu pēc vārdiem “tikai papildpakalpojumus” ar vārdiem “un šā panta septītajā un astotajā daļā minētos pakalpojumus,”;

aizstāt panta sestajā daļā vārdu “pantā” ar vārdu “likums”;

papildināt ar septīto, astoto, devīto un desmito daļu šādā redakcijā:

“(7) Licencēts ārējais pārvaldnieks drīkst veikt ieguldītāja finanšu instrumentu portfeļa individuālu pārvaldīšanu saskaņā ar ieguldītāja pilnvarojumu, ja šo portfeli veido viens vai vairāki Finanšu instrumentu tirgus likuma 3.panta otrajā daļā minētie finanšu instrumenti.

(8) Ja licencētam ārējam pārvaldniekam ir atļauts sniegt šā panta septītajā daļā minēto pakalpojumu, tas drīkst sniegt konsultācijas par ieguldījumiem Finanšu instrumentu tirgus likuma 3.panta otrajā daļā minētajos finanšu instrumentos, veikt fondu ieguldījumu daļu un ieguldījumu fondu ieguldījumu apliecību turēšanu un administrēšanu, kā arī veikt ieguldītāju rīkojumu par darījumiem ar finanšu instrumentiem pieņemšanu un nodošanu izpildei.

(9) Licencēts ārējais pārvaldnieks nedrīkst sniegt vienīgi šā panta astotajā daļā minētos pakalpojumus, ja tam saskaņā ar šo likumu nav atļauts sniegt šā panta septītajā daļā minētos pakalpojumus.

(10) Licencēts ārējais pārvaldnieks, kuram ir atļauts sniegt šā panta septītajā daļā minētos pakalpojumus, drīkst veikt privāto pensiju fondu izveidoto pensiju plānu līdzekļu pārvaldīšanu saskaņā ar likumu ''Par privātajiem pensiju fondiem.”

**3.** Aizstāt 6.panta sestajā daļā vārdus un ciparus “šā likuma IX un X nodaļā” ar vārdiem un cipariem “šā likuma IX un XI nodaļā”.

**4.** Izteikt 9.panta trešo daļu šādā redakcijā:

“(3) Ja pārvaldnieka pārvaldē esošo fondu darbība un aktīvu apmērs sasniedz vai pārsniedz kaut vienu šā likuma 7.panta pirmajā daļā minēto kritēriju, pārvaldnieks rīkojas atbilstoši Regulas Nr. 231/2013 4.pantam.”.

**5**. Izteikt 10.panta astotās daļas 2.punktu šādā redakcijā:

“2) ja paredzēts izmantot sviras finansējumu, — pārvaldnieka politiku sviras finansējuma izmantošanai, tai skaitā informāciju par apstākļiem, kādos fonds drīkst izmantot sviras finansējumu, atļautajiem sviras finansējuma darījumu veidiem un avotiem, ar sviras finansējumu saistītajiem riskiem, sviras finansējuma izmantošanas ierobežojumiem un nosacījumiem par nodrošinājumu un fonda aktīvu atkārtotu izmantošanu, sviras finansējuma maksimālo apmēru, kuru pārvaldnieks ir tiesīgs izmantot fonda vārdā, kā arī šāda apmēra izvēles pamatojumu un procedūras aprakstu noteikto ierobežojumu ievērošanai;”.

**6.** Izteikt 16.panta astoto daļu šādā redakcijā:

“(8) Pastāvīgo izmaksu kopsummas aprēķināšanas kārtību nosaka Regula Nr. 575/2013.”.

**7.** 16.pantā:

aizstāt četrpadsmitās daļas 1.punktā aiz vārdiem “sviras finansējumu” vārdu “un” ar vārdu “vai”;

papildināt četrpadsmitās daļas 1.punktu aiz vārdiem “daļu atpakaļpirkšanu” ar vārdiem “agrāk kā”;

aizstāt četrpadsmitās daļas 2.punktā vārdu “un” ar vārdu “vai”;

papildināt četrpadsmitās daļas 2.punktu aiz vārdiem “ieguldījumu daļas” ar vārdiem “agrāk kā”.

**8.** 18.pantā:

izteikt pirmo daļu šādā redakcijā:

“(1) Ja pārvaldnieks vēlas sniegt jaunu papildpakalpojumu, šā likuma 5.panta septītajā un astotajā daļā minētos pakalpojumus vai atteikties no kāda papildpakalpojuma vai šā likuma 5.panta septītajā un astotajā daļā minētā pakalpojuma sniegšanas, tas iesniedz Komisijai attiecīgu iesniegumu.”;

papildināt otro daļu aiz vārdiem “jauna papildpakalpojuma” ar vārdiem “vai šā likuma 5.panta septītajā un astotajā daļā minētā pakalpojuma”;

papildināt trešo daļu aiz vārdiem “sniegt papildpakalpojumu” ar vārdiem “vai šā likuma 5.panta septītajā un astotajā daļā minētos pakalpojumus”

aizstāt otrās daļas 2.punktā vārdu “papildpakalpojuma” ar vārdiem “minēto pakalpojumu”.

**9.** Papildināt 22.pantu ar ceturto daļu šādā redakcijā:

“(4) Ja licencēts ārējais pārvaldnieks sniedz šā likuma 5.panta septītajā un astotajā daļā minētos pakalpojumus, tas papildus šā panta pirmajā, otrajā un trešajā daļā noteiktajām prasībām ievēro un izpilda šādas prasības:

1) uzsākot pakalpojuma sniegšanu, noslēdz ar klientu rakstveida līgumu par pakalpojuma sniegšanu;

2) pirms līguma par pakalpojuma sniegšanu noslēgšanas, kā arī visā līguma darbības laikā nodrošina, lai klientam būtu pietiekama informācija, kas ļauj izvērtēt sniegtā pakalpojuma būtību un ar to saistītos finanšu riskus;

3) pirms līguma noslēgšanas informē klientu par tiem līgumā paredzētajiem strīdus gadījumiem, kuri tiks izskatīti ārpustiesas ceļā, un šādu strīdu izskatīšanas kārtību;

4) piedalās ieguldītāju aizsardzības sistēmā atbilstoši to regulējošajiem normatīvajiem aktiem;

5) ievēro un izpilda citas prasības, kas saskaņā ar Finanšu instrumentu tirgus likumu ir noteiktas ieguldījumu brokeru sabiedrībai, kura veic ieguldītāju finanšu instrumentu portfeļu individuālu pārvaldīšanu saskaņā ar ieguldītāju pilnvarojumu, sniedz konsultācijas par ieguldījumiem finanšu instrumentos un pieņem ieguldītāju rīkojumus par darījumiem ar finanšu instrumentiem un nodod tos izpildei;

6) ievēro un izpilda Finanšu instrumentu tirgus likumā ieguldījumu brokeru sabiedrībai noteiktās prasības attiecībā uz ārpakalpojumu deleģēšanu;

7) neiegulda daļu vai visu klienta finanšu instrumentu portfeli sava pārvaldītā fonda ieguldījumu daļās bez klienta iepriekšējas piekrišanas.”.

**10.** Papildināt 23.panta pirmo daļu ar 3. un 4.punktu šādā redakcijā:

“3) diviem pārvaldnieka klientiem;

4) fondu vai fonda ieguldītājiem un citu pārvaldnieka klientu.”.

**11.** 24.pantā:

papildināt pirmo daļu aiz vārdiem “riska profilu” ar vārdiem “kā arī uz tiem darbiniekiem, kas sniedz šā likuma 5.panta septītajā un astotajā daļā minētos pakalpojumus,”;

papildināt otro daļu aiz vārdiem “riska profilu” ar vārdiem “, un uz tiem darbiniekiem, kas sniedz šā likuma 5.panta septītajā un astotajā daļā minētos pakalpojumus.”.

**12**. 25.pantā:

aizstāt septītajā daļā vārdu “fondam” ar vārdiem “darījumu partnerim”;

septītās daļas trešajā punktā izslēgt vārdus “pārvaldē esošā”.

**13.** Aizstāt 36.panta ceturtajā daļā vārdu “daļā” ar vārdu “pantā”.

**14.** 41.pantā:

izteikt pirmo daļu šādā redakcijā:

“(1) Fonda ieguldījumu daļu publiskā apgrozība notiek saskaņā ar Finanšu instrumentu tirgus likumu, ciktāl šajā likumā nav noteikts citādi. Lai iekļautu fonda ieguldījumu daļas regulētajā tirgū, pārvaldnieka fonda darbības noteikumi un pārvaldes nolikums pielīdzināmi prospektam, kas sagatavots atbilstoši Finanšu instrumentu tirgus likuma prasībām.”;

papildināt ar desmito daļu šādā redakcijā:

“(10) Latvijā reģistrēta ieguldījumu brokeru sabiedrība vai kredītiestāde drīkst veikt Latvijā vai citā dalībvalstī reģistrēta fonda ieguldījumu daļu sākotnējo izplatīšanu vai izplatīt fonda ieguldījumu daļas Latvijā saskaņā ar šajā pantā izvirzītajām prasībām ieguldītājam, noslēdzot izplatīšanas līgumu ar pārvaldnieku, ja šim pārvaldniekam ir atļauts izplatīt attiecīgā fonda ieguldījumu daļas Latvijā.”.

**15.** Izteikt 47.panta pirmo daļu šādā redakcijā:

“(1) Par turētājbanku var būt dalībvalstī reģistrēta kredītiestāde, dalībvalstī vai ārvalstī reģistrētas kredītiestādes filiāle Latvijā, dalībvalstī reģistrēta ieguldījumu brokeru sabiedrība vai ārvalstī reģistrētas ieguldījumu brokeru filiāle Latvijā, kura ir uzsākusi ieguldījumu pakalpojumu un blakuspakalpojumu sniegšanu, tai skaitā finanšu instrumentu turēšanu.”.

**16.** Papildināt 54.panta pirmo daļu aiz vārdiem “pamatots iemesls” ar vārdiem “un tā neizvairās no šā likuma prasību ievērošanas.”.

**17.** Izteikt 58.panta otrās daļas 4.punktu šādā redakcijā:

“4) aprakstu par apstākļiem, kādos fonds drīkst izmantot sviras finansējumu, atļautajiem sviras finansējuma darījumu veidiem un avotiem ar sviras finansējumu saistītajiem riskiem, jebkādiem sviras finansējuma izmantošanas ierobežojumiem un nosacījumiem par nodrošinājumu un fonda aktīvu atkārtotu izmantošanu, kā arī maksimālo sviras finansējuma apmēru, kuru pārvaldnieks ir tiesīgs izmantot fonda vārdā;”.

**18.** Papildināt 58.panta otrās daļas 7.punktu aiz vārdiem “zvērināta revidenta” ar vārdiem “, ārējā vērtētāja, ja tāds ir piesaistīts,”.

**19.** Papildināt 66.panta piekto daļu ar otro teikumu šādā redakcijā: “Minēto lēmumu Komisija dara zināmu arī dalībvalsts pārvaldnieka un fonda uzraudzības institūcijai.”.

**20.** Papildināt 67.panta piekto daļu aiz vārdiem “nosūtīšanu dalībvalstu” ar vārdiem “pārvaldnieka un fonda”.

**21**. 69.pantā:

izteikt panta nosaukumu šādā redakcijā:

“69.pants. Citā dalībvalstī dibināta fonda pārvalde vai pakalpojumu sniegšana, ko veic Latvijā licencēts pārvaldnieks”;

papildināt otro daļu aiz vārdiem “dibinātu fondu” ar vārdiem “vai sniegt šā likuma 5.panta septītajā un astotajā daļā minētos pakalpojumus”;

papildināt otrās daļas 1.punktu aiz vārdiem “fondu pārvaldē” ar vārdiem “un pakalpojumu sniegšanā”;

 papildināt otrās daļas 2.punktu aiz vārdiem “fonda pārvaldi” ar vārdiem “vai pakalpojumu sniegšanu;”;

izteikt 69.panta sesto daļu šādā redakcijā:

“(6) Komisija nekavējoties paziņo pārvaldniekam par attiecīgās uzņēmējas dalībvalsts uzraudzības institūcijas informēšanu. Pārvaldnieks drīkst sākt pārvaldīt citā dalībvalstī dibinātu fondu no Komisijas minētā paziņojuma saņemšanas dienas.”.

**22.** Papildināt 81.pantu ar astoto daļu šādā redakcijā:

“(8) Ņemot vērā pārvaldnieku pārrobežu darbības raksturu, lai nodrošinātu visās dalībvalstīs vienotu uzraudzības prakses piemērošanu, Komisijai ir tiesības noteikt citas pārvaldnieka un fonda darbību regulējošas prasības jomās, kas izriet no Eiropas Vērtspapīru un tirgu iestādes pieņemtajām pamatnostādnēm un ieteikumiem pārvaldnieku un fondu darbības uzraudzībā.”.

**23.** 82.pantā

papildināt pirmo daļu ar 3.punktu šādā redakcijā:

 “3) licencēts ārējais pārvaldnieks, kuram ir atļauts sniegt šā likuma 5.panta septītajā un astotajā daļā minētos ieguldījumu pakalpojumus – līdz vienam procentam no pārvaldnieka sniegto ieguldījumu pakalpojumu bruto ieņēmumiem ceturksnī, bet ne mazāk par 711 *euro* gadā.”;

trešo un ceturto daļu izteikt šādā redakcijā:

“(3) Dalībvalstī licencēta pārvaldnieka filiāle, kas reģistrēta Latvijā, maksā Komisijai par filiāles darbības uzraudzību šādā kārtībā:

1) līdz vienam procentam no filiāles Latvijā sniegto fondu pārvaldes pakalpojumu bruto ieņēmumiem ceturksnī, bet ne mazāk par 2134 *euro* gadā;

2) līdz vienam procentam no filiāles šā likuma 5.panta septītajā un astotajā daļā minēto ieguldījumu pakalpojumu bruto ieņēmumiem ceturksnī, bet ne mazāk par 711 *euro* gadā.

 (4) Dalībvalsts, izņemot Latviju, fonda Pārvaldnieks par katra tā pārvaldē esoša dalībvalsts fonda vai ārvalsts fonda ieguldījumu daļu izplatīšanas uzraudzību Latvijā Komisijai maksā vienreizēju maksu 1209 *euro* apmērā.”.

**24.** Papildināt 86.panta piekto daļu aiz vārda un cipariem “23.panta prasības,” ar vārdiem “vai kurš izplata dalībvalsts fonda ieguldījumu daļas, pārkāpj šā likuma 82.panta ceturtās un sestās daļas prasības,”.

**25.** Papildināt Pārejas noteikumu 5.punktu aiz vārda un cipariem “72.panta” ar vārdu un ciparu “,73.panta”.

**26.** Izslēgt no Pārejas noteikumu 9.punkta vārdus “kuri atzīstami par alternatīvo ieguldījumu fondiem šā likuma izpratnē”.

**27**. Papildināt Informatīvo atsauci uz Eiropas Savienības direktīvām ar 3.punktu šādā redakcijā:

"3) Eiropas Parlamenta un padomes 2014.gada 15.maija direktīvas 2014/65/EK par finanšu instrumentu tirgiem un ar ko groza direktīvu 2002/92/ES un direktīvu 2011/61/ES 92. panta".

Finanšu ministrs J.Reirs

10.02.2015. 10.00

1547

A.Brīze

67095441, anete.brize@fm.gov.lv